כביש 561

כביש 561 הוא כביש רוחב עתידי בישראל, המיועד לשמש את תושבי אזור השרון ואמור לחבר בין כביש 4 לכביש 2.

 תכנון 
בשלב הראשון על פי התכנון, הכביש ייסלל ממחלף גשר השלום בנתניה, עד מחלף אילנות העתידי בכביש 4. במסגרת הפרויקט יורחב הגשר ותורחב גם כן ההפרדה המפלסית מעל מסילת החוף העוברת בסמוך לתוואי הכביש העתידי.

בשלב השני התכנון הוא להשלים את הקטע החסר בין כביש 4 לכביש 562.

משרד התחבורה הקצה לפרויקט כ-350 מיליון שקלים, והוא נכלל בתוכנית החומש של חברת נתיבי ישראל. הפרויקט הוא שיתוף פעולה בין עיריית נתניה והמועצה המקומית אבן יהודה.

אחת ממטרות הכביש היא לאפשר למועצה המקומית קדימה-צורן לפתח את אזור התעשייה אילנות, הנמצא בסמוך למיקום המחלף העתידי.

במסגרת הפרויקט להקמת הכביש תוקם דרך נופית, תשודרג צומת הדסים ויוקם מסוף תחבורה ציבורית.

 היסטוריה 
עקב התכנון לפיו תוואי הכביש יעבור ביער אילנות, עתרו המועצה המקומית קדימה-צורן וחברת קק"ל לבית המשפט המחוזי כנגד ההחלטה לסלול את הכביש. לטענתם, הכביש נועד לעבור דרך שטחים בעלי ערך נופי וסביבתי חשוב, ביניהם יער אילנות, ולכן יפגע בטבע ובנוף. לבסוף הושגה בין הצדדים פשרה בה סוכם כי הכביש יעבור בשוליים הדרומיים של היער. בנוסף למאבק בנושא יער אילנות המתנגדים קראו גם להתנות את התוכנית בסלילת כביש 561 מזרח וכן הוספת כביש שיחבר את השכונות הדרומיות של קדימה-צורן ישירות לכביש 553 בטענה כי החיבור הנוכחי אינו עומד בגודש התנועה.

באפריל 2018 החלו עבודות הסלילה של דרך האילנות, העתידה להתחבר אליו מכיוון צפון.

ביולי 2019 דווח כי המקטע הראשון של הכביש אושר בוועדת התכנון המחוזית.

באוקטובר 2022, הועבר תקציב של 40 מיליון ש"ח לסלילת הכביש.

במרץ 2023, החלו העבודות להקמת הכביש.

 מחלפים וצמתים לאורך הכביש 
ממוזער|383x383px|תוואי המקטע המערבי של הכביש
ק"משםסוג מפגשמיקוםדרכים מצטלבות כביש 561 (ממערב למזרח) 20px כביש עתידי 20px 0 מחלף גשר השלום 25px נתניה25px כביש 2 0.5 צומת ללא שם 25pxאזור תעשייה קריית ספיררחוב גיבורי ישראל 0.9 גשר רכבת 25pxאזור תעשייה קריית ספירמסילת החוף 1.3 כיכר כפר נטר 25px כפר נטררחוב מאיר אריאל 3.5 צומת ללא שם25pxאבן יהודה כביש הגישה לאבן יהודה 3.9מחלף אילנות63x63 פיקסליםקדימה-צורן, הדסים25px כביש 4 5.3 צומת צור משה 25px צור משה, יער אילנותכביש גישה לצור משה 6.3 צומת צורן 25pxקדימה-צורן, צור משה25px כביש 562

קישורים חיצוניים

 הערות שוליים 

קטגוריה:אבן יהודה
קטגוריה:השרון: כבישים
קטגוריה:ישראל: כבישים עתידיים
קטגוריה:נתניה: תחבורה